text: BMW Group с ръст от 5.2% през ноември - TVNovini.bg - Новини от България и света
  BMW Group обяви, че реализацията на компанията през изминалия месец се е подобрила с 5.2% до ниво от 220 649 автомобила. В резултат на това продажбите на фирмата- BMW, MINI и Rolls-Royce, в края на първите 11 месеца на годината са 2 229 497 единици или с 3.6% повече в сравнение със същия период на миналата година.
  От BMW Group отчитат сериозно увеличение- +63.7%, в търсенето на представителите на портфолиото на BMW i и BMW iPerformance. Общо, от началото на годината, продажбите на електрифицираните представители на марката са достигнали ниво от 89 806 единици.
  3.7% пък е подобрението в продажбите на марката BMW в края на ноември, а общият показател за периода от началото на годината е 1 892 365 единици.
  Само през ноември, реализацията на BMW се е подобрила с 4.8% до 186 346 единици, като при 5 Sеries се отчита ръст от 19.7% до 33 403 единици, при X1 18.5% of 26 776, а при X5 е 16.4% до 17 631 единици.
  MINI също записва успешен ноември с ръст от 7.6% до 33 993 единици. Продажбите на марката от началото на годината пък са достигнали 334 205 единици или с 3% повече в сравнение със същия период на миналата година, а MINI Countryman се радва на подобрение от 25.1% до 73 686 единици.
  Завидно пазарно представяне отчита и мотоциклетното подразделение BMW Motorrad на BMW Group. През ноември продажбите му са се увеличили с 28.6% до 12 053 единици, а тези от началото на годината с 11.7% до 152 322 единици.